Бинка Пеева
Апатично

chitanka.info

Понякога

събуждането

изглежда неналежащо.

И без това

нищо няма да промени.

Ще ти върне ли нещо загубено,

ценно:

като първото ти сребърно пръстенче,

като първата ти любов,

(от днес е под домашен арест)

като безпричинния ти смях,

и света всеки ден като нов?

Няма!

Тогава защо да ставаш?

За да пуснеш

пералнята

миялнята,

фурната,

word и mail,

докато кафеварката гъргори,

да отвориш първата кутия цигари?!

Не е достатъчно,

за да има

нужда от събуждането ти.

Обаче

познавам те, познавам те!

И днес ще станеш,

даже те разбирам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.